Andrej Žiarovský

Ing. **Andrej Žiarovský**, MBA (* 14. január 1971, Nová Baňa) je slovenský strojný inžinier, odborník v oblasti tepelnej a jadrovej energetiky a publicista v oblasti vojenskej a námornej histórie. Pôsobil v štruktúrach viacerých energetických spoločností na Slovensku aj v Česku, od roku 2022 je riaditeľom pre strategický rozvoj a medzinárodné projekty v spoločnosti VUJE Trnava (bývalý Výskumný ústav jadrovej energetiky).

## Životopis
Absolvoval základnú školu v Novej Bani (19771985), gymnázium v Novej Bani (19851988) a v Banskej Štiavnici (19881989; prípravný kurz na štúdium v zahraničí). V rokoch 19891995 absolvoval inžinierske štúdium odboru prúdové pohonné jednotky na Katedre tepelnej energetiky Strojníckej fakulty Slovenskej technickej univerzity v Bratislave, pričom v rokoch 19891991 absolvoval zahraničné študijné pobyty na Odeskom inštitúte inžinierov námorného loďstva a na Leningradskej štátnej námornej technickej univerzite. V rokoch 20112013 potom absolvoval postgraduálne manažérske štúdium (MBA) na Prague International Business School.

V rokoch 20022007 pôsobil ako obchodný riaditeľ pre SR a ČR a výkonný riaditeľ pre Slovensko v spoločnosti Astom Power (Brno), 20072008 zástupca riaditeľa divízie pre obstarávanie a služby v spoločnosti Slovenské elektrárne (Bratislava), 20082010 riaditeľ sekcie expertnej podpory spoločnosti ČEZ (Praha), 20102014 podpredseda predstavenstva a riaditeľ pre obstarávanie a projektovú podporu v Jadrovej energetickej spoločnosti Slovenska (Bratislava, člen skupiny ČEZ), 20142019 člen predstavenstva a riaditeľ pre realizáciu v spoločnosti Škoda Praha (člen skupiny ČEZ). Od roku 2022 pôsobí ako riaditeľ pre strategický rozvoj a medzinárodné projekty v spoločnosti VUJE Trnava (bývalý Výskumný ústav jadrovej energetiky).

Je zástancom jadrovej energetiky, vybudovania Nového jadrového zdroja v lokalite atómovej elektrárne Bohunice a kritikom green-dealovej politiky v EÚ.

V decembri 2025 avizoval vstup do politickej strany KDH: *„S KDH už nejakú dobu spolupracujem. KDH je veľmi blízke môjmu konzervatívnemu ‚naturelu‘, pretože KDH je ideovo a ideologicky ukotvené v tomto prostredí“*.

Vo voľnom čase sa venuje vojenskej a námornej histórii, heraldike, modelárstvu a poľovníctvu. Je spoluautorom monografie *Bitva v Otrantské úžině* a životopisnej štúdie o námornom dôstojníkovi a diplomatovi, kniežati Johannesovi von und zu Liechtenstein. Publikuje vo viacerých slovenských aj českých periodikách, okrem iných v časopise *[[.týždeň]]*, a v denníku *[[Konzervatívny denník Postoj|Postoj]]*, kde je zároveň účastníkom pravidelného historicko-vojenského podcastu.

## Osobný život
Je ženatý, s manželkou Zuzanou (rod. Sucháňová) majú syna Mariána.

## Knižné publikácie
* 2011:  (spoluautor)
* 2022: 

## Referencie

## Externé odkazy
* Andrej Žiarovský – profil a články na webe denníka *Postoj*
* Andrej Žiarovský – profil a články na webe denníka *.týždeň*
* Vo VUJE máme špičkových odborníkov čo vedia, že je nevyhnutné napredovať – rozhovor na webe spoločnosti VUJE (2022)

Kategória:Osobnosti z Novej Bane
Kategória:Slovenskí strojní inžinieri
Kategória:Slovenskí energetici
Kategória:Slovenskí manažéri
Kategória:Slovenskí publicisti
Kategória:Politici KDH
Kategória:Absolventi Strojníckej fakulty Slovenskej technickej univerzity v Bratislave